CELEX: C2005/229/58
Language: da
Date: 2005-09-17 00:00:00
Title: Sag T-256/05: Sag anlagt den 1. juli 2005 af Fernanda Ehrhardt-Avancini mod Europa-Parlamentet

17.9.2005   
            
            
               DA
            
            
               Den Europæiske Unions Tidende
            
            
               C 229/27
            
         Sag anlagt den 1. juli 2005 af Fernanda Ehrhardt-Avancini mod Europa-Parlamentet
   (Sag T-256/05)
   (2005/C 229/58)
   Processprog: fransk
   Ved De Europæiske Fællesskabers Ret i Første Instans er der den 1. juli 2005 anlagt sag mod Europa-Parlamentet af Fernanda Ehrhardt-Avancini, Luxembourg, ved avocats Georges Vandersanden, Laure Levi og Chiara Ronzi.
   Sagsøgeren har nedlagt følgende påstande:
   
               1)
            
            Annullation af ansættelsesmyndighedens afgørelse om afslag på at imødekomme ansøgningen om tilbageførelse af 207 
                   timer, der blev fratrukket sagsøgerens ferie og efterfølgende hendes løn/pension.
         
               2)
            
            
               Sagsøgeren tilkendes morarenter.
            
         
               3)
            
            
               Europa-Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren var på tidspunktet for de pågældende faktiske omstændigheder tjenestemand ved Europa-Parlamentet. Europa-Parlamentet fremsendte en skrivelse af 21. juli 2004 til sagsøgeren, hvori hun blev underrettet om, at der ville blive fratrukket 207  timer i hendes årlige ferie som følge af fravær på grund af sygdom i perioden fra den 28. maj 2004 til den 11. juli 2004. Europa-Parlamentets afgørelse blev truffet på grundlag af konklusionerne af en undersøgelse af sagsøgeren, som blev foretaget af en uafhængig læge som opmand i henhold til vedtægtens artikel 59, hvoraf det fremgik, at sagsøgeren var egnet til at genoptage tjenesten. En efterfølgende ansøgning fra sagsøgeren om tilbageførelse af de fratrukne timer blev ligeledes afvist af Europa-Parlamentet.
   Sagsøgeren har til støtte for søgsmålet anført, at vedtægtens artikel 59 samt Europa-Parlamentets interne regler er tilsidesat, eftersom hun blev undersøgt af en uafhængig læge som opmand, uden på forhånd at være blevet undersøgt af institutionens læge. Sagsøgeren har ligeledes anført, at der er sket tilsidesættelse af begrundelsespligten, af hendes ret til kontradiktion og af princippet »patere quam ipse legem fecisti«.